o
Israel Uudessa Testamentissa. Roomalaiskirjeet luvut 9, 10 ja 11.
Osa 3: Israel on pelastuva (Room. 11:1-36)
Puhujana David Pawson
Kolmas osa kolmen puheen sarjasta, joka pidettiin -
Jerusalemissa Lehtimajan juhlan aikaan v. 2002.
Saitte kotitehtäviä. Tiedän, että olette viettäneet tuntikausia -
Roomalaiskirjeen lukujen 9, 10 ja 11 parissa.
Tässä kohtaa olisi hyvä sanoa 'Aamen'!
Kristitythän eivät valehtele, eikö niin?
Otan tuon Aamenen siis myöntävänä, kaikki annetut läksyt on tehty.
Uskon, että opettajamme ja puhu- jamme tulee olemaan vaikuttunut.
On ilo ja etuoikeus saada hänet luoksemme.
Kiitämme Jumalaa hänen lahjoistaan ja hänen järjestöstään.
Arvostamme sitä, että hän on täällä taas puhumassa.
Hyvät naiset ja herrat: David Pawson.
Tulin tähän juhlaan Jerusalemissa jättäen taakseni väittelyn, -
jota Englannissa käydään islamista ja siitä, mitä sanoin aiheesta.
Ajattelin tulla tänne vähän lepäämään.
Sitten huomasin, että suurlähetystö välittää samaa viestiä.
Eilen olin lehdistötilaisuudessa, siellä oli n. 40 toimittajaa.
Sain tilaisuuden kertoa viestini koko maailmalle.
Kerroin kristityille ensimmäisen kerran vuonna 1972, että -
suurin haaste heidän uskolleen on islam eikä kommunismi.
Silloin Britanniassa asui 5000 muslimia.
Nyt heitä on 2,1 miljoonaa. Heidän määränsä kasvaa nopeasti.
Emme ole vielä kokeneet terrorismia, mutta -
kristittyjä kohtaan on hyökätty heittämällä tiiliskiviä -
ikkunoiden läpi ja sytyttämällä kirkkoja palamaan.
Mitään sellaista emme ole nähneet kuin mitä täällä tapahtuu.
Viestin ydin on, että tämä on haaste kristityille.
Miksi Jumala sallii tällaista? Olen vakuuttunut siitä, että -
aivan kuten Israelin Jumala antoi Babylonialaisten tuhota -
Jerusalemin, johtuen Hänen kansansa moraalisesta ja henkisestä tilasta,
Jumala tekee nyt samoin Britan- niassa, johtuen kirkon tilasta.
Hän haastaa vakaumuksemme, luonteemme, käytöksemme jne.
Sanoma ei niinkään ole varoitus Islamin suhteen, vaan vetoomus -
kirkolle kuulla, mitä Jumala sanoo kansalleen tämän kautta.
Osa 3: Israel on pelastuva (Room. 11:1-36)
Meillä on valtava määrä asiaa tälle aamulle.
Roomalaiskirjeen luku 11.
Kutsumme lukuja 9, 10, 11 nimellä, jota Paavali ei koskaan käyttänyt.
Jakaisitteko te kirjoittamanne kirjeen lukuihin ja jakeisiin?
Ette tietenkään. Tämähän on kirje!
On kuitenkin kätevää viitata lukuihin.
Luvut 9, 10, 11 muodostavat kerrosvoileivän.
Luvuissa 9 ja 11 on yhtäläisyyksiä, luku 10 on varsin erilainen.
Se on voileivän täyte.
Luvussa 11 palaamme luvun 9 teemoihin.
Käsittelemme Jumalan yksinvaltiutta ja armoa, -
patriarkkoja, useita eri aiheita joita käsittelimme luvussa 9.
Jopa lukujen rakenne on sama. Jos katsotte puheeni runkoa, -
huomaatte, että kummankin luvun alkuosa kertoo Jumalan Israelista.
Jälkimmäinen puolisko taasen kertoo Israelin Jumalasta.
Huomio kohdistuu ensin Hänen kansaansa, sitten Häneen.
Luku 11 on näiden kolmen luvun, 9-11, huipentuma.
Se on myös lukujen 1-11 huipentuma. Se päättyy ylistykseen, -
aivan kuten Efesolaiskirjeen 3. luku.
Luku 11 on myös koko kirjeen, lukujen 1-16, huipentuma.
Pääsemme vihdoin siihen, miksi Paavali kirjoitti Roomalaiskirjeen.
Hän on pohjustanut tätä huolellisesti ja viisaasti.
Nyt hän käy itse ongelman kimppuun.
Ongelma on pakanoiden ylimielisyys ja juutalaisten halveksunta, -
sekä uskovien että ei-uskovien juutalaisten halveksunta.
Juutalaisvastaisuus sekä korvaus- teologia ovat Paavalin huolenaihe.
Jos hän olisi päättänyt kirjeen lukuun 10, -
korvausteologia olisi oikea johtopäätös.
Luvussa 9 hän sanoi: "Eivät kaikki juutalaiset kuulu tosi Israeliin."
Se on järkyttänyt monia teistä, ja herättänyt paljon kysymyksiä.
Mutta se lukee raamatussa ja teidän on otettava se huomioon.
Jos lopettaisimme lukuun 11, ette olisi täällä Lehtimajan juhlassa.
Tarkoitan lukua 10. Jos Paavali olisi lopettanut kirjeen lukuun 10,
olisimme kristittyjä sionisteja harhapolulla.
Toivottavasti jotkut tunsivat niin eilisen raamatun opiskelun jälkeen.
Rupesitte miettimään, missä olette. "Kuka on Israel?"
Jos minä olisin lopettanut luentoni lukuun 10, -
niin loogisesti ajatellen ette palaisi tänne ensi vuonna.
Kuinka monesta tuntui siltä?
Yhdestä tai kahdesta. Kuinka moni ei pidä viittaamisesta kokouksissa?
Arvelinkin, että teitä olisi muutama. Minäkään en pidä siitä.
En pidä saarnaajista, jotka yrittävät saada kuulijoita -
sanomaan 'halleluja' käyttämällä 'aamen'-sanaa kuin kysymystä.
Aamen?
Inhoan ihmisiä, jotka sanovat 'halleluja' saarnaajan käskystä.
Luvun 9 mukaan kaikki juutalaiset eivät kuulu Israeliin.
Luvun 10 mukaan useimmat juuta- laiset ovat hylänneet Messiaansa, -
torjuneet Jumalan vanhurskauden ja evankeliumin, -
vaikka ovat kuulleet ja ymmärtäneet sen.
Siihen lopetimme eilen.
Emmekö me pakanat ole korvanneet heitä?
Eikö kirkko ole uusi Israel?
Eikö Jumala hylännyt Moosesta ja juutalaisia?
Vähemmistö heistä uskoo Jeesukseen, mutta vain pieni osa.
Vain muutama tuhat 18 miljoonasta.
Korvausteologia on siis looginen johtopäätös luvuista 9 ja 10.
Juutalaiset olivat Jumalan kansa menneisyydessä, -
ja nyt Hän on tekemisissä meidän kanssa.
Sen johtopäätöksen voi vetää lukujen 9 ja 10 perusteella.
Mutta Paavali ei lopettanut siihen. Kuinka fiksu hän onkaan!
Aivan kuin hän tukisi pakanuudesta kääntyneitä, aina tähän asti.
Nyt hän musertaa heidät. Hän on saanut heidät kuuntelemaan, -
koska he luulevat että hän uskoo heihin.
Itse asiassa joku luuli minua eilen korvausteologiksi.
Toivottavasti hän on täällä tänä aamuna!
Minä, ja myös Malcolm, olemme käskeneet teitä -
osallistumaan kaikkiin 3 tilaisuuteen.
Hän ei yrittänyt saada minulle isoa yleisöä.
Syynä oli se, että jos ette kuuntele kaikkia 3 luentoa, -
ajattelunne menee pirstaleiksi ja on vääristynyttä.
Valitettavasti kirkko on usein jättänyt luvun 11 huomioimatta.
Pohdiskelu on loppunut lukuun 10.
He pitävät nykytilaa pysyvänä:
Useimmat juutalaiset ovat poissa kuvioista.
Useimmat juutalaiset eivät kuulu tosi Israeliin.
Vain muutamat uskovat juutalaiset ovat Israel.
Joku kysyi eilen Malcolmilta: "Kuka on Israel?"
Hän vastasi oikein: "Juutalaiset, jotka uskovat Jeesukseen."
Olemme asiasta yhtä mieltä.
Hän kertoi, ettei muuten olisi kutsunut minua tänne!
Tosi Israeliin, Jumalan Israeliin, kuuluu pieni vähemmistö -
uskovista juutalaisista. Siksi aion viettää tämän iltapäivän -
tosi Israelin kanssa. Olen sopinut tapaamisesta -
ortodoksijuutalaisen kanssa, joka uskoo Jeesukseen Messiaana.
Haluan olla tosi Israelin kanssa edes kerran tämän vierailun aikana.
Tapaan aivan riittävästi pakanoita muualla.
Haluan aina tulla Jerusalemiin, jotta voin viettää hetken -
Jumalan Israelin parissa. Teen siis niin klo 14:30.
Pysähtyessään lukuun 10 kirkko on kiskonut ylös juutalaiset juurensa.
Jo varhaisessa vaiheessa kirkko syrjäytti juutalaisen kalenterin, -
ja otti käyttöön kristillisen kalenterin.
Se erotti kristillisen ja juutalaisen pääsiäisen toisistaan,
samoin kuin helluntain. Pahinta oli, että Kristuksen syntymää -
juhlittiin pakanoiden keskitalven juhlassa 25.12., -
eikä Lehtimajan juhlassa, jolloin Kristus syntyi raamatun mukaan.
Kirkko siis irtaantui juutalaisista juuristaan.
Mutta sillä oli ongelma: se säilytti Vanhan testamentin.
Itse asiassa alkukirkolla ei ollut pitkään aikaan Uutta testamenttia,
sitä ei ollut edes kirjoitettu.
Heillä oli vain vanhat pyhät kirjoitukset.
Mitä kirkko teki Vanhalla testamentilla -
ja kaikilla Israelia koskevilla lupauksilla ja profetioilla?
Kirkko varasti ne.
Mutta se varasti kaikki ennustukset siunauksesta, -
mutta ei yhtään kirouksesta.
Kuulostaa hiukan yksipuoliselta, eikö vain?
Lupaukset siunauksesta he henkistivät.
He muuttivat siunaukset hengellisiksi fyysisten sijaan.
He eivät ottaneet siunauksia kirjaimellisesti.
Kirkko on siis säilyttänyt juutalaisten pyhät kirjoitukset, -
mutta se on muuttanut, karsinut ja vääristellyt niitä.
Joissain Kuningas Jaakon-versioissa Profeettojen kirjoissa on otsikot:
Jos teksti lupasi siunausta Israelille, otsikko oli:
"Siunaus kirkolle." Jos tekstissä ennustettiin -
kirousta Israelille, otsikko kuului: "Kirouksia Israelille."
Kirkko on siis irroittautunut juutalaisista juuristaan.
Jos se olisi lukenut ja opiskellut lukua 11, niin ei olisi käynyt.
Ja meidän täytyy palvella kirkkoa, joka on juureton.
Sille pitää kertoa, kuinka se saa juurensa takaisin.
Tässä luvussa Paavali puhuttelee ainoastaan Roomassa olevia, -
pakanuudesta kääntyneitä uskovia. Siellä oli juutalaisiakin uskovia -
kuten Aquila ja Priscilla, jotka olivat palanneet.
Mutta 3 kertaa hän sanoo: "Puhun teille pakanuudesta kääntyneille."
"Teille", hyvin painokkaasti, "Puhun teille."
"Moitin teidän ylimielisyyttänne, kun luulette olevanne -
parempia kuin juutalaiset."
Hän sanoo ylimielisyyden johtuvan heidän tietämättömyydestään.
Ja ylimielisyyshän johtuu yleensä tietämättömyydestä.
Jos pitää itseään muita parempana, -
ei luultavasti tiedä heistä kaikkea.
Jotain ihmistä voi pitää kärttyisänä ja kiukkuisena.
Se johtuu luultavasti siitä, että tämä on kärsinyt suuresti.
Sinä et tiennyt sitä.
Ylimielisyytesi johtuu tietämättömyydestäsi.
Jos pidät itseäsi parempana, et tiedä heistä kaikkea.
Näin Paavali käsitteli ongelmaa.
Katsotaanpa tekstin alkupuoliskoa.
Paavali sanoo: "Tuomitsette juutalaiset menneisyyden -
ja nykyisyyden perusteella. Lisäksi olette täysin tietämättömiä -
heidän tulevaisuudestaan. Se on ylimielisyytenne syy."
"Tuomitsette juutalaiset menneisyy- den ja ja nykyisyyden perusteella,
ja unohdatte heidän tulevaisuutensa."
Siinä lyhyt yhteenveto luvusta, mennäänpä asiaan.
Kun hän luvun alussa tarkastelee Jumalan Israelia, -
hän vastaa neljään tärkeään kysymykseen.
Korvausteologien ja kaikkien kristittyjen tulisi pohtia niitä.
1. Onko heidät hylätty? 2. Voidaanko heidät pelastaa?
3. Onko heidät korvattu? 4. Palautetaanko heidät?
Vastauksesi näihin kysymyksiin määrittelee asenteesi juutalaisiin,
olivatpa he uskovia tai ei-uskovia.
Lähinnä kuitenkin asenteesi ei-uskovia juutalaisia kohtaan -
määrittyy vastausten kautta.
Paavali tietää, miten pakanuudesta kääntyneet ajattelevat.
Hän olettaa, että se mitä hän on jo sanonut, -
saa heidät vakuuttuneeksi siitä, että Jumala on hylännyt Israelin.
Kun hän väittää, etteivät kaikki juutalaiset kuulu Israeliin, -
ja että useimmat heistä ovat hylänneet evankeliumin, -
se vaikuttaa loogiselta ja luonnolliselta johtopäätökseltä.
Jumala on hylännyt heidät.
Me olemme siis parempia, koska vastasimme Jumalalle, he eivät.
Hän menee suoraan asiaan ja kysyy: Onko Jumala hylännyt heidät?
"Ei toki!" Kreikaksi se on voimakkain mahdollinen kieltolause.
Kreikan lause tarkoittaa "Älköön koskaan olko".
Englanniksi se on 'mahdoton', 'ei tule kysymykseenkään!'
En löydä tarpeeksi voimakasta englantilaista ilmaisua, -
joka kuvaisi hänen reaktiotaan.
Paavali on sanonut, että he hylkäsivät Jumalan.
Normaalisti sitä olettaisi, että suhde kariutui tämän vuoksi.
Mutta Jumalan ja Israelin, ja Jumalan ja teidän välinen suhde -
ei ole mikään sopimus vaan liitto. Niissä on suuri ero.
Jos sopimuksen toinen osapuoli rikkoo sopimusehtoja, -
toinen osapuoli vapautuu sopimusvelvoitteista.
Jos sinulla on sopimus, että joku rakentaa talosi tiettyyn hintaan, -
ei sinun ei tarvitse maksaa hänelle, jos hän rikkoo ehtoja.
Jos toinen osapuoli rikkoo ehtoja, toinen vapautuu automaattisesti.
Jos liiton toinen osapuoli rikkoo ehtoja, -
toisen täytyy pysyä liitossa.
Avioliitto on liitto Jumalan silmissä, -
mutta nykyään siitä on tullut sopimus.
Laajalti uskotaan, että jos avioliiton toinen osapuoli pettää,
toinen on vapaa avioitumaan uudestaan.
Jeesus sanoi avioliitosta: "Joka hylkää vaimonsa muun syyn -
kuin haureuden tähden, ajaa hänet aviorikokseen.
Ja aviorikoksen tekee myös se, joka nai miehensä hylkäämän naisen."
Hän tarkoittaa, että vaikka toinen osapuoli rikkoo liittoa, -
toinen ei voi sitä tehdä.
Toinen ei ole vapaa tekemään uutta sopimusta.
Valitettavasti nyky-yhteiskunnassa avioliitosta on tullut sopimus.
Jos lakkaan rakastamasta sinua, voit etsiä jonkun toisen.
Jos rikon liiton, toinen on vapaa. Näin ei ole.
Jumalan silmissä avioliitto ei ole sopimus.
Lupaat olla uskollinen liitolle myötä- ja vastoinkäymisissä.
Siviilivihkimisessä näita sanoja ei tarvitse lausua.
Se on laillinen sopimus. Teinkö asian selväksi?
Jumala sanoo toistuvasti: "Israel, olen tehnyt liiton kanssanne."
"Voitte rikkoa sen, mutta minä en koskaan."
Alleviivasin raamatussa kaikki ne kohdat, joissa Jumala sanoo näin.
Hän tiesi heidän rikkovan liiton, mutta sanoi: "Minä en riko sitä."
Tulee mieleen eräs mies pohjois-Englannissa.
Pian avioiduttuaan hänen vaimonsa joutui huonoille teille.
Hän oli uskoton, sai sukupuolitaudin, -
ja sairastui sen vuoksi vakavasti.
Tämän kristityn miehen ystävät kysyivät häneltä:
"Mikset eroa ja etsi kunnon kristittyä vaimoa?"
"Hänestä ei hyvää seuraa, ei hän sinusta välitä."
Hän vastasi: "Älkää koskaan puhuko vaimostani tuolla tavoin!"
"Hän on vaimoni, ja tulen aina rakastamaan häntä."
Vaimo kuoli, ja mies piti käsiään rakastavasti hänen päällään.
Sellainen on todellinen avioliitto Jumalan silmissä.
Vaikka toinen osapuoli käyttäytyisi kuinka huonosti, -
liiton toinen osapuoli pysyy uskollisena.
Tämä on mullistava ajattelutapa nykyään, -
jopa kristitylle seurakunnalle!
Olen sanonut tämän Amerikassa, ja pastori työnsi minut seinää vasten:
"Et lähde tästä paikasta ennen kuin perut tuon väittämän."
Puolet seurakunnasta oli mennyt uudestaan naimisiin eron jälkeen.
Hänellä oli kolmas vaimo menossa, ja hän oli raivoissaan.
Mutta sellainen on rakkauden liitto.
Ja avioliiton tulisi olla rakkauden liitto.
Jumala sanoo: "Voitte rikkoa liiton, Israel, mutta ette minua."
"Minä pysyn liitossa."
Jos tarkastellaan juutalaisia, jotka torjuivat Jumalan, -
tai oikeastaan Hänen suurimman lahjansa eli Hänen Poikansa, -
voisi luulla, että Jumala on vapautettu liitosta. Hän ei ole.
Hän ei ole hylännyt heitä, eikä koskaan tule tekemään niin.
Se on ensimmäinen perusasia, joka meidän tulee tietää.
Siksi Paavali sanoo: "Voin todistaa teille, -
ettei Hän ole hylännyt juutalaisia. Minä olen todiste siitä."
"Olen syntyperäinen israelilainen, Benjaminin heimoa." (Fil. 3:5)
"Minut nimettiin Israelin 1. kuninkaan Saulin mukaan, -
siitä pienestä heimosta, joka melkein katosi."
Benjaminin heimo.
Paavali oli vihamielinen ja sulki uskovia vankilaan.
Hän piti sitä juutalaisena harhauskona.
Hänestä tuli anti-kristitty lähetyssaarnaaja, -
joka vainosi kristittyjä ulkomaita myöten.
"Silti Jumala pysyi kanssani."
Samaa hän olisi voinut sanoa 12 muusta apostolista.
He olivat kaikki juutalaisia, kuten myös Jeesus.
Jumala piti kiinni jäännöksesta, koko ajan.
Jumalalla oli koko ajan Israel. Välillä se oli hyvin pieni, -
mutta Jumalaan luottava ja Häntä totteleva Israel oli aina olemassa.
Oli aika, jolloin eräs profeetta luuli heidän kuolevan sukupuuttoon.
Elia luuli, että Jumalan Israeliin kuuluvia oli enää yksi jäljellä.
"Minä yksin olen jäljellä, ja he tavoittelevat minunkin henkeäni."
Jumala vastasi: "Et oikein hallitse matematiikkaa, Elia."
"Olen jättänyt itselleni seitsemäntuhatta miestä."
He olivat vain pieni vähemmistö.
Jumala sanoi: "Olen pitänyt kiinni jäännöksestäni."
Hän ei pakottanut heitä olemaan uskollisia, -
vaan antoi heille ylimääräistä armoa, johon he vastasivat.
He olivat armon vahvistamia ja suosimia.
Armo ei ole vastustamaton voima, vaan ansaitsematon etu.
Se miten ihmiset ymmärtävät sen, on heidän vastuullaan.
Jumala antoi ylimääräistä armoa ja apua tälle vähemmistölle, -
jotta he pysyisivät uskollisina, kun koko Israel juoksi -
pakanallisen jumalan, Ba'alin, perässä.
"Sama pätee yhä", sanoi Paavali.
"Olen tässä, juutalainen, osa uskovasta jäännöksestä."
2000 vuoden ajan Jumalalla on aina ollut -
Messiaaseen uskova juutalaisten jäännös.
Se on kasvava ryhmä, heitä on useita tuhansia.
Täällä, Amerikassa ja Englannissa on useita messiaanisia seurakuntia.
Olin liikuttunut, kun uusi messiaa- ninen seurakunta Lontoossa -
pyysi minua heidän vanhimmakseen.
"Mutta en ole juutalainen, en ainakaan tietääkseni."
Itse asiassa monet ovat varmoja, että minussa on juutalaista verta.
He todella uskovat niin, eikä se johdu vain tästä nenästä!
Tämä nenä kulkee suvussa!
Kysyin, miksi he haluavat minut.
"Haluamme olla yksi uusi ihminen Kristuksessa."
"Emme halua tänne pelkästään juutalaisia."
En kyennyt täyttämään heidän pyyntöään, mutta ilahduin siitä.
He ovat jäännös, josta Jumala on aina pitänyt kiinni.
He ovat Jumalan Israel.
Entäpä ne muut, jotka torjuivat Messiaan, suurin osa juutalaisista?
Mitä Jumala on tehnyt heille? Hän ei ole hylännyt heitä.
Hän on kovettanut heidät, aivan kuin faaraon.
Siksi Paavali puhui faaraon paaduttamisesta luvussa 9.
"Jumala paaduttaa kenet tahtoo." (Room. 9:18)
Sitten hän selittää, että Jumala tekee niin vain heille, -
jotka ovat jo kovettaneet itsensä Häntä vastaan.
Valitettavasti suurin osa juutalaisista -
on aikojen saatossa kovettanut sydämensä.
"He ovat uppiniskaista kansaa." (Hes. 2:2-6)
He eivät anna periksi, he ovat hyvin määrätietoisia ja itsenäisiä.
Olette ehkä huomanneet tämän poliitikoista.
Se oli heidän asenteensa Jumalaa kohtaan: uppiniskainen.
Kuin muuli, jota ei voi määräillä.
Jumala sanoi: "Olette paaduttaneet itsenne minua kohtaan, -
joten minä paadutan teidät."
Hän teki niin profeetta Jesajan kautta. Ihmeellistä.
Aina kun kuulen saarnaajien lukevan Jesajan 6. lukua, turhaudun.
He lopettavat aina puolitiehen, sanoihin:
"Tässä olen, lähetä minut!"
Hän meni temppeliin ja koki merkillisen asian.
Hänen huulensa paloivat.
Sitä pidetään henkisenä palamisena, mutta se tapahtui kirjaimellisesti.
Serafi lensi hänen luokseen kädessään hehkuva hiili, -
ja kosketti sillä hänen suutaan, polttaen hänen huulensa.
Hän oli arpihuulinen profeetta lopun elämäänsä. Herra sanoi:
"Tämä on koskenut huuliasi, koska sinulla on saastaiset huulet,
ja saastaiset huulet on kansalla, jonka keskellä elät."
Sitten Herran ääni kysyi: "Kenet minä lähetän -
saastaisen kansan luo?" Jesaja vastasi:"Tässä olen, lähetä minut!"
Toisin kuin nykyajan miehet, jotka vastaisivat:
"Lähetä siskoni sananviejäksi."
Mutta tämä mies sanoi: "Lähetä minut."
Tähän lukeminen yleensä loppuu. Mutta seuraava osa on kauhea.
"Mene ja sano tälle kansalle: Kuu- lemalla kuulkaa älkääkä käsittäkö."
"Katsomalla katsokaa älkääkä ymmärtäkö."
"Paaduta tämän kansan sydän, ettei se kääntyisi." (Jes. 6:9-10)
Kauheaa tekstiä.
Jesaja sai käskyn saarnata eliniän, jotta ihmiset paatuisivat, -
olisivat vastahakoisia, eikä kukaan kääntyisi.
Mikä lähetystehtävä.
Siinä hän seisoi, puhuen arpisilla huulillaan, -
ja kertoen heille asioita, jotka tekivät heistä kovempia.
Jeesus siteerasi tuota jaetta neljä kertaa.
"Minä puhun heille vertauksin, koska he näkevät eivätkä -
kuitenkaan näe ja kuulevat eivätkä kuitenkaan kuule eivätkä ymmärrä."
Jeesuksen vertausten tarkoitus ei ollut havainnollistaa totuutta,
vaan salata se ja tehdä juutalaisista paatuneempia.
Teidän pitää hyväksyä nämä Jeesuksen sanat, niin Hän sanoi.
"Minä puhun heille vertauksin, jotta he eivät kääntyisi."
Se oli osa Jumalan paaduttamisprosessia.
Vertaukset kovettivat juutalaisia entisestään.
Paavali mainitsi asiasta. Saarnatessaan synagogissa -
hän huomasi, että kuulijoista tuli yhä vastahakoisempia.
Jumala oli mukana kaikessa tässä. Kun juutalaiset kovettivat itsensä,
Jumala sanoi auttavansa heitä. Hän käytti Jesajaa, Jeesusta, ja -
Paavalia ja juutalaisista tuli yhä vastahakoisempia.
Paatumisesta käytetään myös sanaa kovettua.
Kun työskentelin maatilalla, sain käsiini kovettumia, känsiä.
Iho kovettui, tuntoherkkyys hävisi, siitä tuli läpäisemätön.
Samoin käy jaloille jos käyttää vääränkokoisia kenkiä.
Kovat ihmiset ovat tunteettomia ja läpäisemättömiä.
Ja kuten tässä sanotaan, Jumala kovetti loput juutalaisista.
Heistä tuli jopa paatuneempia kuin pakanoista.
Toiseksi paatuneimmat ihmiset maailmassa ovat muslimit, -
mutta juutalaiset ovat kaikkein paatuneimpia.
Paavali viittaa Vanhan testamentin tekstiin: Heillä on turtunut henki,
he eivät ymmärrä sanomaasi, heidän mielensä on paatunut.
He kompuroivat ympäriinsä yrittäen löytää ratkaisua ongelmiinsa.
Aikamoinen kuvaus, ja se on seurausta Jumalan kovettamisesta.
Jumala on yhä tekemisissä kaikkien juutalaisten kanssa.
Joitain Hän pitää Israelin jäännöksenä, toiset Hän kovettaa.
Mutta silti Hän käyttää heitä.
Ette saa olettaa seuraavia asioita, vaikka Jumala kovettaa heidät:
Ette saa olettaa, etteikö Jumala voisi vielä käyttää heitä.
Ette myöskään saa olettaa, etteikö Jumala voisi muuttaa heitä.
Jumala on Jumala.
Miten Hän sitten käytti paatuneita juutalaisia?
Paavali sanoo: "Jos juutalaiset eivät olisi olleet paatuneita, -
te pakanat ette olisi saaneet evankeliumia niin nopeasti."
"Teidän pitäisi olla kiitollisia, että Jumala kovetti heidät!"
Apostolien teoissa mainitaan 3 kertaa, kuinka Paavali -
yritti ensin tavoittaa juutalaiset evankeliumin avulla.
"Menen ensin juutalaisten luo."
Mutta paatuneina he torjuivat hänet ja Paavali toisti useaan kertaan:
"Sitten menen pakanoiden luo. Jos te ette huoli minua, he huolivat."
Näin evankeliumi levisi pakanoiden keskuudessa paljon nopeammin, -
kuin jos juutalaiset olisivat olleet vastaanottavaisia.
Paavali sanoo, että pakanoiden tulisi olla kiitollisia.
Jumala on käyttänyt paatuneita juutalaisia, -
jotta evankeliumi leviäisi nopeammin pakanoiden keskuudessa.
Uskomaton tapa ajatella, eikö vain?
Se ei ehkä olisi tullut mieleenne, ellei Paavali olisi maininnut sitä.
Tällä tavoin evankeliumi tuli Eurooppaan.
Meidän tulisi olla kiitollisia juutalaisten kovettamisesta.
Jumala siis käyttää tarkoituksiinsa jopa paatuneita juutalaisia.
Hän ei ole hylännyt heitä. Hän ei ole torjunut heitä.
Hän käyttää heitä tavalla tai toisella.
Se on sanoma. Jumala on Jumala.
Hän lupasi käyttää heitä valona kansoille ja siunata perheet.
Jos he torjuvat tämän siunauksen, se nopeuttaa asioita muille!
Tekisi mieli sanoa:
"Jumala, kuka muu olisi voinut suunnitella tuollaista! Vain Sinä."
Jumala ei ole hylännyt kaikkia juutalaisia.
Hän vain käyttää osaa tietyllä tavalla, -
ja enemmistöä toisella tavalla, edistääkseen aikeitaan.
Onko tämä pysyvä asiaintila?
Osa juutalaisista on Jumalan Israel ja muita Hän käyttää eri tavalla.
Tästä herää toinen kysymys. Tästä lähin Paavali keskittyy -
ainoastaan paatuneeseen enemmistöön, -
ja mikä on Jumalan suunnitelma heidän suhteensa.
Kysymys siis kuuluu: Voidaanko heidät pelastaa?
Ovatko he langenneet lopullisesti?
Ovatko he pelastuksen ulottumattomissa?
Ovatko he kompastuneet kiveen, joka on Kristus, pystymättä nousemaan?
Tiedätte Paavalin vastauksen: "Päinvastoin!"
Jo toisen kerran hän kieltää väitteen tuohtuneena.
Jumala voi käyttää heitä positiivisesti sekä negatiivisesti.
Onko tosi Israelin suhde maalliseen Israeliin muuttumaton?
Ei toki. Tarkastelemme taas väärää asiaa.
Israelin kansan sijasta meidän tulee tarkastella Israelin Jumalaa.
Itse asiassa hän sanoo: Monet tulevat kääntymään. Monet.
Heidät on kutsuttu siunaamaan perheet ja olemaan kansojen valo.
He auttavat jo muita kansoja lankeemuksellaan.
Te pakanat saitte evankeliumin koska he torjuivat sen.
"Heidän lankeemuksensa on koitunut rikkaudeksi maailmalle."
"Jos juutalaisten hylkääminen on avannut maailmalle pääsyn sovintoon
niin mitä tapahtuukaan, kun Jumala ottaa heidät yhteyteensä?"
"Silloin kuolleet heräävät eloon!"
Kun tapaan kääntyneen juutalaisen, kadehdin häntä, kadehdin todella.
Olisinpa juutalainen, kadehdin heitä!
Löytäessään Kristuksen he saavat niin paljon enemmän kuin minä sain.
Minun piti opetella ajattelemaan kuin juutalainen, hänen ei.
Minun piti oppia Vanhan testamentin tarkoitus, hänen ei.
Kadehdin heitä. Heillä on liitto, patriarkat, oraakkelit.
Se on heillä verissä! He ovat jalon oliivipuun oksia.
Kun he kaikki hyväksyvät Messiaan, -
voitteko kuvitella mitä maailmassa tapahtuu?
Katsokaa mitä he ovat saaneet aikaan epäuskossa!
Taiteessa, tieteessä, lääketieteessä, viihdemaailmassa...
Olette niin paljosta velkaa juutalaisille!
Onko teillä puhelin? Juutalainen keksintö.
Matkustitteko tänne lentokoneella? Juutalainen keksintö.
Syöttekö tomaatteja? Juutalainen kehitti ne.
Saitteko puudutuspiikin hammas- lääkärillä? Juutalainen keksintö.
Jos teillä olisi sukupuolitauti, se voitaisiin parantaa -
juutalaisen kehittämällä lääkkeellä.
Kaikki viisi Hollywood-studiota olivat juutalaisia.
12% maailman tiedemiehistä on juutalaisia, -
vaikka heitä on vain 0.8% maailman väkiluvusta.
Arkkitehtuurissa, musiikissa... Yehudi Menuhin, alansa huippuja.
Olemme heille velkaa niin paljosta. Ja tämä kun he ovat epäuskossa.
Mitä tapahtuukaan, kun he löytävät Messiaan?
Paavalin mukaan näin tulee käymään.
Hän ei kysy, mitä se merkitsisi, vaan mitä se tulee merkitsemään!
Tavallaan tämä suuri määrä Messiaan hylänneitä juutalaisia on kuollut.
He ovat henkisesti kuolleita, heidän sydämensä ovat kovettuneet.
Mutta kun he hyväksyvät Hänet... kuolleet heräävät eloon.
Kun luin tämän kohdan, mieleeni tuli tarina tuhlaajapojasta.
Eräs opettaja kysyi oppilailtaan:
"Kuka oli pahoillaan, kun tuhlaajapoika palasi kotiin?"
Pieni poika vastasi: "Juottovasikka?"
Se osoitti mielestäni varsin syvällistä ajattelua!
Mutta kuka iloitsi hänen paluustaan?
Isä, joka sanoi: "Poikani oli kuollut mutta heräsi eloon."
Niin myös taivaallinen Isä sanoo, kun juutalaiset hyväksyvät Messiaan
"Poikani oli kuollut mutta heräsi eloon."
Mitä se tulee merkitsemään maailmalle, en voi kuvitella!
Minun on myönnettävä: heillä on kaikkea.
He ovat edellä meitä pakanoita niin monin tavoin.
Se on ollut heille elintärkeää. Fiksuja ihmisiä. Hienoja ihmisiä.
He osaavat kiivetä ylös kuopasta, rakentaa elämän uusiksi.
He ovat ihania ihmisiä. Ja he ovat kuolleita ihmisiä.
Kuolleita Jeesukselle. Mutta kun he ottavat Jeesuksen vastaan...vau!
Paavali jatkaa: "Jotkut ovat jo siirtymässä vähemmistöön."
Se on jo tapahtumassa. Pieni noro, puro, ei vielä joki tai tulva.
Jotkut ovat jo tulossa uskoon. Heitä tapaan tänään iltapäivällä.
On jännittävää tavata ortodoksijuutalainen, -
joka ei kääntynyt kristillisen lähetystyön takia, -
vaan tuli Kristuksen luo ja kuuluu Jumalan Israeliin.
Osan on mahdollista pelastua jo nyt.
Ei tarvitse odottaa kuolleen kansan ylösnousemusta.
Jotkut voidaan pelastaa jo nyt, ja sitä Paavali toivoo.
Korostan tätä, sillä jotkut kristityt sionistit -
ovat kehitelleet harhaopin, kahdenkertaisen liiton.
Juutalaisten pelastus tapahtuu vanhassa liitossa, -
ja kristityt pelastuvat uuden liiton kautta.
Juutalaisia ei siis tarvitse pelastaa. Se on harhaoppia.
Se on kristillinen versio relativismistä, -
jonka mukaan totuudellisuuden kautta pelastuu.
Muslimi pelastuu uskosta Allahiin, kristitty uskosta omaan Jumalaansa.
Hindu pelastuu uskomalla 30 miljoonaan eri Jumalaan, -
ja kaikki pelastuvat.
Tällainen ajattelu on hivuttautu- massa kristilliseen kirkkoon.
Enemmistö juutalaisista ei pelastu, he kuolevat, -
ja heitä odottaa iänkaikkisuus ilman Kristusta.
Tavoitteemme, kuten Paavalinkin, tulisi olla joidenkin pelastaminen.
Miten teemme sen?
Rakastakaa heitä, palvelkaa heitä, tehkää kaikkenne heidän eteensä.
Mutta miten teemme sen? Kaikilla toimilla on paikkansa:
Antisemitismin anteeksipyytäminen, kotiutus Moskovasta ja Venäjältä.
Kaikki tämä ilmentää kristillistä rakkautta.
Paavalin mukaan yksi teko riittää, eikä se ole mikään näistä.
He saattavat pohjustaa sitä, mutta eivät tee sitä itse.
Heidät pitää saada mustasukkaisiksi (Room. 11:11).
Haluan tehdä eron kateuden ja mustasukkaisuuden välille.
Kateus on paha asia, mustasukkaisuus on hyvä asia.
Jumala on mustasukkainen, muttei kateellinen (2. Moos. 20:4).
Miksi olisikaan, Hänenhän ovat kaikki eläimet tuhansilla vuorilla.
Kaikki hopea ja kulta ovat Hänen. Jumala ei kadehdi ketään.
Hänellä on kaikki, mitä Hän haluaa.
Mutta Hän on mustasukkainen Jumala.
Mikä ero näillä on?
Jos tapaisin pariskunnan, jonka vaimosta pitäisin enemmän -
kuin omasta vaimostani, näin ei tosin ole käynyt...
Jos näin kävisi, kadehtisin mieheltä tämän vaimoa.
Mutta jos joku veisi minun vaimoni, olisin mustasukkainen.
Huomaatteko eron?
Kateus on sitä, että haluaa jotain mitä itsellä ei ole.
Mustasukkaisuus johtuu siitä, että jollain on jotain minulle kuuluvaa.
Älkää ajatelko, että meidän pitää saada juutalaiset kateellisiksi -
siitä, mitä meillä on.
Tehkää heidät mustasukkaisiksi siitä, mitä heillä on.
Puhukaa heille heidän Vapahtajastaan, heidän Messiaastaan
Ystäväni meni kauppaan ja huomasi juutalaisen nimen kaupan kyltissä.
- Oletteko juutalainen? hän kysyi. - Kyllä, vastasi mies.
- Tiesittekö, että eräs juutalainen pelasti henkeni? ystäväni kysyi.
- Tulen aina olemaan kiitollinen teille juutalaisille.
- Vai niin, mahdankohan tuntea hänet? mies kysyi.
Avoin ovi!
- Hän oli teidän Messiaanne.
Teidän Messiaanne, älkää puhuko heille meidän Messiaastamme.
Tehkää heidät mustasukkaisiksi!
Me pakanat olemme löytäneet sen, mikä on teidän!
Tehkää heidät mustasukkaisiksi heidän pyhistä teksteistään, -
heidän Vapahtajastaan, heidän Messiaksestaan.
Se on kaikki heidän, me vain satuimme löytämään sen.
Mutta se on kaikki juutalaista.
Paavali siis käskee siis tekemään heidät mustasukkaisiksi siitä, -
mikä on heidän, mikä kuuluu heille.
Siinä vaiheessa he avautuvat.
Kun he harmistuvat siitä, että teillä on jotain heille kuuluvaa, -
se on heidän ylösnousemuksensa.
Jae 16 on tyypillinen rabbiininen linkki ja argumentti.
Siinä katsotaan taaksepäin ja eteenpäin.
Siinä esiintyy Mooseksen lakiin perustuva juutalainen periaate:
Jos osa jostakin on pyhää, niin myös loput siitä on pyhää.
Soveltakaapa sitä juutalaisiin.
Jos osa juutalaisista on pyhiä, niin loputkin heistä ovat sitä.
Jos osa taikinasta on pyhää, loputkin on sitä.
Jos osa puusta on pyhää, koko puu on pyhä.
Tämä on tärkeä periaate.
Vain yksi osa ei voi olla pyhä. Se on joko kaikki tai ei mitään.
Tämän linkin kautta hän pääsee kolmanteen kysymykseen:
Onko heidät korvattu?
Tämä on hänen todistelujensa huipentuma.
Onko heidät korvattu? Ongelman ydin Rooman kirkossa oli se, -
että pakanat uskoivat niin käyneen.
Me pakanat olemme korvanneet juutalaiset.
Pakana kirkko on nyt Jumalan tosi Israel.
Tämä johtaa pakanoiden ylemmyyden tuntoon:
Me olemme parempia.
Miksi muuten Jumala potkisi heidät ulos ja ottaisi meidät tilalle?
Olemme parempia kuin he.
Paavalin tulee käsitellä asiaa hyvin varovasti ja tasapainoisesti.
Hänen vastauksensa ei ole 'Ei toki!', vaan 'Osittain kyllä.'
Ei täysin, vain osittain.
Hän kehottaa tarkastelemaan kristillisen lähetystyön tuloksia.
Juutalaiset on hylätty.
Juutalaisia oksia ei ole vain karsittu, vaan katkaistu kokonaan.
Juutalaiset oksat on leikattu irti heidän omasta oliivipuustaan.
Syynä oli se, että vaikka heidät oli pelastettu Jumalan kansaksi, -
he lankesivat epäuskoon.
Uskon tulee olla jatkuvaa, jotta se olisi tosi ja voisi pelastaa.
Yksi askel uskossa ei johda iankaikkiseen pelastukseen.
Alussa oleva usko ei pelasta sinua, vaan lopussa oleva.
Uskoa-sanan käyttö on eräs kestoaiheistani.
Uudessa testamentissa verbi 'uskoa' on aina jatkuvassa preesensissä.
Sitä ei ole helppo kääntää kreikasta englanniksi.
Se tarkoittaa jatkuvaa toimintaa, ei yhden kerran tapahtuvaa.
Kun Jeesus sanoi: "Pyytäkää, niin teille annetaan.
Etsikää, niin te löydätte. Kolkuttakaa, niin teille avataan",
Hän tarkoitti jatkuvaa pyytämistä, etsimistä ja kolkutttamista.
Joh. 3:16 pitäisi siis kääntää seuraavasti.
Voitte tarkistaa tämän joltain kreikan tuntijalta.
"Jumala on rakastanut maailmaa niin paljon, että antoi ainoan Poikansa,
jottei yksikään, joka Häneen uskoo, ja jatkaa Häneen uskomistaan, -
joutuisi kadotukseen, vaan saisi nyt ja aina iankaikkisen elämän."
Muuttuiko jakeen merkitys teille?
Jeesus ei sano: "Se joka on kerran uskonut, saa iänkaikkisen elämän."
Hän sanoo: "Se, joka uskoo, ja jatkaa uskomistaan."
Ei 'uskoi' vaan 'uskoo', uskominen jatkuu yhä.
Iänkaikkista elämää ei annettu hänelle pakettina, -
vaan se on hänellä jatkossakin.
Kun hän lakkaa uskomasta, hän on vaarassa menettää sen.
Kuten Jeesus sanoi (Joh 15:1,4): "Minä olen tosi viinipuu."
"Pysykää minussa. Joka ei pysy minussa, on kuin irronnut oksa."
"Se heitetään pois, ja se kuivuu ja se poltetaan."
Se tarkoittaa, ettei oksassa itsessään ole elämää.
Se pysyy elossa vain pysymällä kiinni viiniköynnöksessä.
Siksi Johanneksen evankeliumissa sanotaan myös:
"Jolla on Poika, sillä on elämä."
Elämä ei ole sinussa itsessäsi, vaan Hänessä.
Niin kauan kuin pysyt Hänessä, sinulla on iänkaikkinen elämä.
Elämä, puun mahla, virtaa oksiin. Yksinään oksa ei pysy elossa.
Jos oksa leikataan irti puusta, se kuolee ja poltetaan.
Voisinpa korostaa tätä jotenkin.
Vahingollisin lause kristityissä piireissä nykään on:
"Kerran pelastettu, aina pelastettu."
Tämä lause ei ole raamatusta. Palaan siihen pian.
Juutalaiset hylättiin kun he ajautuivat epäuskoon -
sen jälkeen kun heidät oli pelastettu Egyptistä.
Niin voi joutua leikatuksi irti oliivipuusta.
Pakanoita oksastettiin heidän tilalleen.
Huomatkaa sana 'joitakin': Joitakin juutalaisia oksia -
katkaistiin, ja pakanallisia oksia oksastettiin muiden joukkoon.
Kaikkia juutalaisia oksia ei katkaistu.
Oliivipuussa tulee aina olemaan juutalaisia oksia.
Me pakanalliset oksat, villistä oliiivipuusta otetut, -
olimme tosiaan villejä monellakin tapaa!
Meidät on oksastettu juutalaisten oksien sekaan.
Vain osa on korvattu, ja se koskee vain oksia.
Puun runko on yhä olemassa, samoin juuret ja juutalaiset oksat.
Unohtakaa puheet korvaamisesta, vain osa oksista on korvattu.
Älkää kuvitelko, että kyseessä olisi uusi puu.
Ymmärrättekö, mitä hän sanoo?
Kun ihmiset kysyvät: "Ovatko pakanat korvanneet juutalaiset?", -
vastaan heille: "Osittain."
Sitten Paavali lähestyy asiaa eri näkökulmasta.
Jotkut villit oksat on oksastettu puuhun, -
vaikkeivat ne oikein sovi juutalaisten oksien sekaan, -
juutatalaiseen puuhun, jossa on juutalaiset juuret.
Tämäkin tilanne voi muuttua. Pakanalliset oksat voidaan karsia.
Kuulkaa tätä, te 'kerran pelastettu aina pelastettu' -ihmiset!
Pakanalliset oksat voidaan leikata, koska kyseessä on sama Jumala!
Hän leikkaa pois ne, jotka lakkaavat uskomasta.
Olet puussa, koska uskot. Mutta jos menetät uskosi, -
sinutkin leikataan pois, ellet pysy kiinni Hänen hyvyydessään.
Tuo jae yksistään kertoo minulle, -
ettei 'kerran pelastettu, aina pelastettu' pidä paikkaansa.
Olen kirjoittanut kirjan "Kerran pelastettu, aina pelastettu?"
Olen käynyt läpi 80 jaetta, jotka sanovat samaa kuin tämä:
Sinut voidaan leikata pois.
"Pysy kiinni hänen hyvyydessään; muuten sinutkin leikataan pois."
Sitä paitsi juutalaisia oksia voidaan siirtää sinun tilallesi!
Jumalan on helpompi oksastaa juutalainen, kuin villi pakana.
He sopivat puuhun. Kun juutalainen tulee Kristuksen luo, -
on ihmeellistä, kuinka nopeasti hän sopeutuu. Heillä on jo kaikki.
Se on heidän puunsa, heidän juurensa.
Ne eivät ole minun juureni, minä tulen villistä oliivipuusta.
Mutta minut on siirretty juutalaisen oksan tilalle.
Minutkin voidaan leikata pois, kuten heidät leikattiin, -
ja tilalleni voidaan siirtää juutalainen oksa.
Tämän tulisi pitää teidät nöyrinä, sanoo Paavali.
"Te pakanat ylpeilette, että olette korvanneet juutalaiset oksat."
"Teidätkin voidaan leikata pois ja heidät oksastetaan tilalle!"
Hän on pohjustanut suurinta paljastusta:
Ei vain, että heidät voitaisiin helposti siirtää teidän tilallenne,
vaan että näin tulee tapahtumaan.
Heidät tullaan siirtämään takaisin.
Pääsemme 4. kysymykseen: Palautetaanko heidät?
Kirjeessä seuraa yllättävä lausuma, josta Paavali on jo vihjaillut, -
sanoessaan, että kuolleet heräävät eloon.
Nyt hän sanoo sen suoraan. "Kerron teille mysteerin, -
koska olette niin ylimielisiä juutalaisia kohtaan."
Kristityt tulkitsevat sanan 'mysteeri' usein väärin.
Siihen ei liity mitään mystistä.
Se ei ole mitään sellaista, jota ei voi käsittää tai ymmärtää.
Se tarkoittaa vain sitä, että asia on ollut salassa tähän asti.
Paavali kertoo nyt yhden Jumalan salaisuuksista.
Se ei ole mysteerinen asia, vaan sellainen, -
jota kukaan ei olisi voinut arvata. Mutta nyt he voivat ymmärtää sen.
Se on yksinkertainen lausuma: "Koko Israel on pelastuva."
Helppo ymmärtää, eikö vain?
Silti tämän 'mysteerin' merkityk- sestä on väitelty ja keskusteltu.
Korvausteologit taistelevat kovasti oman tulkintansa puolesta.
Minusta lause on yksinkertainen ja täysin selkeä:
Jotkut pelastuvat jo nyt, ja jonain päivänä koko Israel pelastuu.
Käytän tähän paljon aikaa, koska tämä on tärkeä jae (Room. 11:26).
Sen tulkinta määrittää asenteenne juutalaisiin.
Tarkastellaanpa ensin sen virheellistä tulkintaa.
Miten korvausteologit tulkitsevat sen?
Jos teillä on Raamattu esillä, voi olla hyödyllistä seurata siitä.
Kerron teille salaisuuden. Ylimielisyytenne johtuu siitä, -
että olette tietämättömiä tämän salaisuuden suhteen.
Jumala on paljastanut sen ja jaan sen kanssanne.
Juutalaisten enemmistön paatuminen on vain väliaikaista.
Se ei tule kestämään ikuisesti.
Eräänä päivänä se poistuu.
Koko Israel pelastuu.
Jakeessa 25 hän kertoo meille, koska tämä tulee tapahtumaan.
Se kestää siihen asti kun muista kansoista koottava määrä -
on tullut täyteen. Sen tapahduttua koko Israel on pelastuva.
Katsopaanpa, miten korvausteologit käsittelevät tätä.
Pahoittelen, että käsittelen tätä niin tarkasti, -
mutta teidän on hyvä osata tämä, jotta voitte väitellä siitä.
He perustavat argumenttinsa englannin sanaan 'so'.
"ja NIIN kaikki Israel on pelastuva" (Room. 11:26)
Englanninkielen sana 'So' tarkoittaa 'niin', se ei tarkoita 'sitte
He väittävät, että me sionistit käännämme sen:
"Ja sitten koko Israel on pelastuva"
Heidän mukaansa teksti kuuluu: "Muista kansoista koottava määrä -
on tullut täyteen. Ja NIIN Israel on pelastuva."
Se on siis seurausta aiemmasta.
He väittävät, että kun kaikki pakanat ovat koossa -
ja niin Israel pelastuu, tarkoittaen, että kirkko on Israel!
Pakanallisen kirkon täyttymys on Israelin pelastuminen.
Ymmärrättekö?
He väittävät meidän muuttaneen sanan 'niin' sanaan 'sitten'.
Heidän mukaansa pakanoiden määrän täyttyminen pelastaa Israelin.
Jumalan Israelin, kirkon, uuden Israelin.
Ymmärsittekö tämän? Se on tärkeä kohta, johon palaan vielä.
"Koko Israel on pelastuva" tarkoittaa siis, -
että koko pakanallinen kirkko on pelastuva.
Siihen voi sisältyä muutama kääntynyt juutalainen, -
mutta tässä viitataan pakanalliseen Israeliin.
Koko pakanallinen kirkko pelastuu.
Kun kaikki pakanat ovat koossa, kirkko - uusi Israel - on valmis, -
ja lähetystyö on päättynyt.
Toivottavasti olen tehnyt asian selväksi ja ymmärrätte sen.
Toivottavasti ette ole samaa mieltä, mutta ymmärrätte, -
että tätä väitettä useimmat kirkot englannissa käyttävät -
kritisoidessaan meitä, jotka tulkitsevat jakeen eri tavalla.
Nyt puhun siitä, mikä on mielestäni oikea tulkinta.
Israel - puhutaanpa sanasta Israel ensin.
Se ei voi tarkoittaa kirkkoa.
Uudessa testamentissa se viittaa aina juutalaisiin.
Sitä käytetään 72 kertaa, eikä se viittaa kertaakaan pakanoihin.
Sitä sanaa käytetään aina juutalaisista puhuttaessa.
Ainoa mahdollinen poikkeus, johon kirkko takertuu, -
esiintyy kohdassa Gal. 6:16: "Tulkoon rauha ja laupeus -
niiden osaksi, jotka vaeltavat tämän ohjeen mukaan, -
koko Jumalan Israelin osaksi!" (englanniksi 'JOPA koko...')
Tämä on käännetty väärin, se kuuluisi olla 'JA koko...'.
'...ja koko Jumalan Israelin osaksi.'
Se on muutettu raamatussa muotoon 'jopa koko Jumalan Israelin osaksi'
Kirkko perustaa väitteensä tähän yhteen epäselvään tekstiin.
Mutta kaikissa muissa tapauksissa Israel tarkoittaa juutalaisia.
Luvuissa 9-11 sanaa Israel käytetään aina juutalaisista.
Miksi Paavali yhtäkkiä vaihtaisi sen?
Sen lisäksi että sillä viitataan juutalaisiin Uudessa testamentissa
ja näissä luvuissa, mutta jopa tässä samassa lauseessa -
Israel viittaa selvästi juutalaisiin.
"...paatumus, joka on kohdannut osaa Israelin kansasta."
Viitataanko siinä kristilliseen kirkkoon? Ei tietenkään!
Se tarkoittaa juutalaisia.
Ei kai kukaan väitä, että kirkko on paatunut?
Ihmiset haluavat meidän uskovan, että Israel tarkoittaa eri asiaa -
lauseen alussa kuin sen lopussa! Hullua!
Sama sana, samassa asiayhteydessä, samassa lauseessa tarkoittaa samaa!
Raamatun opiskelun pääperiaate, eikö?
Otetaan toinen sana: pelastuminen.
Sanonpa ensin jotain kristityille sionisteille:
Se ei tarkoita arabi-terroristeilta pelastumista.
Se ei tarkoita poliittista tai taloudellista pelastumista.
Se tarkoittaa synnistä pelastumista.
Paavali käyttää tuota sanaa usein: "Toivon, että he pelastuisivat."
Mitä hän tarkoittaa?
Että he saisivat rauhan, poliittisen rauhan? Ei!
Meidän tulee aina muistaa, että suurin rauhan tarve -
on rauha Jumalan kanssa. Älkää koskaan unohtako sitä.
Voimme rukoilla poliittista rauhaa Jerusalemiin niin kiihkeästi, -
että unohdamme, että useimmat Jerusalemin asukkaat -
tarvitsevat rauhaa Jumalan kanssa, Jeesuksen Kristuksen kautta.
Heidät pitää pelastaa! Ei arabeilta, vaan synnistä!
Ja kuten seuraavassa jakeessa sanotaan: jumalattomuudelta.
Puhuin eilen Israelin TV:ssä.
Puhuin Israelin jumalattomuudesta, -
ja tästä maallistuneesta valtiosta. Sitähän se on.
Se on pieni pala maallistunutta länsimaista yhteiskuntaa -
keskellä arabimaailmaa, ja he inhoavat sitä.
Haastattelija kysyi: "Mitä tarkoitatte jumalattomuudella?"
"Tarkoitatteko, että meidän pitäisi olla kuin ortodoksijuutalaiset?"
Vastaus lipsahti minulta, mutta se on totuus:
"Ortodoksijuutalaiset ovat aivan yhtä jumalattomia -
kuin maallistuneet juutalaiset. He tarvitsevat Jumalaa yhtä paljon"
Hän vastasi: "Saimme pääuutisemme!"
Armosta Jumala on teidät pelastanut antamalla teille uskon.
Sitä Paavali tarkoittaa kun sanoo, että koko Israel on pelastuva.
Hän ei tarkoittanut mitään muuta.
Henkinen pelastus synnistä ja jumalattomuudesta.
Sitä voi olla tosi uskovainen, ja silti jumalaton.
Voi olla ilman Jumalaa uskonnon keskelläkin.
Rauhaa Jumalan kanssa, sitä Israel tarvitsee, ja tulee saamaan.
Käsitelläänpä kohtaa 'on pelastuva'.
Sekin osoittaa, ettei tässä viitata kirkkoon.
Kun kirkko on valmis, se on jo pelastunut.
Pakanat tulevat ja pelastuvat.
Mutta tässä käytetään futuuria, 'on pelastuva'.
"Kun muista kansoista koottava määrä on tullut täyteen, -
Israel on pelastuva."
Ei olisi järkeä sanoa: Kirkko on pelastuva.
Heidät on jo pelastettu! Mutta Israelia ei ole.
Palatkaamme siihen tärkeään pieneen sanaan: 'so' - 'niin'.
"Ja niin koko Israel on pelastuva."
Korvausteologit sanovat, että kun pakanoiden määrä on tullut täyteen,
seurauksena on, että koko Israel on pelastuva.
He tekevät olennaisen virheen.
'Ja niin' viittaa aiemmin sanottuun.
Mutta on katsottava koko edellistä lausetta.
'Kun muista kansoista...' ei ole päälause, vaan sivulause.
'Ja niin' viittaa päälauseeseen, jossa kerrotaan, -
että Israelin paatumus poistuu.
Paatumus kestää siihen asti... ...ja niin koko Israel on pelastuva
Siihen 'niin' viittaa. Se ei viittaa pakanoihin, -
vaan päivään, jolloin Jumala poistaa paatumuksen!
Hän tekee heistä herkkiä ja avoimia.
Sanaa 'niin' ei osata yhdistää aiempaan päälauseeseen.
Se yhdistetään sivulauseeseen, joka vain kertoo koska paatumus poistuu.
Mutta 'niin' on seurausta paatumuksen poistamisesta.
Järkeenkäypää, eikö vaan?
Lopuksi tarkastelen vielä mitä sana 'koko' merkitsee.
'Israel' tarkoittaa juutalaisia, 'pelastuva' on futuurissa, -
'niin' viittaa paatumuksen poistoon, mutta ketä ovat 'koko'?
Siihen on 4 vaihtoehtoa, enkä aio olla dogmaattinen, saatte valita.
Kerron kyllä oman suosikkini!
Jotkut sionistit olettavat, että 'koko Israel' viittaa -
kaikkiin juutalaisiin kautta aikojen.
Siinä tapauksessa ei olisi tarvetta evankelioida heitä.
Se vaikuttaa heti asenteisiinne; voin tukea heitä, rakastaa heitä, -
lohduttaa heitä, mutta minun ei tarvitse pelastaa heitä, -
koska he pelastuvat joka tapauksessa. En usko tähän.
Jos näin olisi, juutalaiset olisivat ainoa kansa, -
jota ei tarvitse evankelioida.
Siksi kristityt sionistit eivät usein tee niin.
Jos olemme niin lähellä kaikkien pelastumista, miksi vaivautua?
Mutta kuka sanoo, että nämä ovat viimeiset päivät? En tiedä.
Vielä on näkemättä ainakin 20 merkkiä Jeesuksen paluusta, -
enkä näe niitä vielä. Ne voivat tulla nopeastikin.
Emme saa ajatella, että meidän ei tarvitse pelastaa heitä nyt.
En usko, että koko Israel merkitsee kaikkia juutalaisia kautta aikojen.
Toinen vaihtoehto on, että se tarkoittaa niitä juutalaisia, -
jotka ovat elossa kun pelastus tapahtuu. Tämä on mahdollista.
Mutta on toinenkin mahdollisuus.
Paavali on perehtynyt Vanhaan testamenttiin.
Hän on viitannut siihen melkein 40 kertaa näissä luvuissa.
Termi 'koko Israel' on hyvin yleinen Vanhassa testamentissa.
Kannattaa siis kysyä, mitä se merkitsee Vanhassa testamentissa.
Se ei tarkoita kaikkia elossa olevia juutalaisia.
Palaan Daavidin tarinaan. Kun Daavidista tuli kuningas, -
hän oli Hebronissa, ei Jerusalemissa.
Hebron oli tuolloin pääkaupunki.
VT:ssä sanotaan: "Israelilaiset kokoontuivat Daavidin luo."
Se ei tarkoita jokaista miestä, naista ja lasta.
Hebron ei olisi ollut tarpeeksi iso!
Olisimme puhuneet sadoista tuhansista!
Seuraavassa luvussa sanotaan:
"Kaikki 12 heimoa tulivat Daavidin luo Hebroniin."
Koko Israel tarkoitti siis kaikkia 12:ta heimoa.
Seuraavassa luvussa sanotaan:
"Kaikki Israelin vanhimmat tulivat Daavidin luo."
Koko Israel ei siis tarkoittanut jokaista miestä, naista ja lasta, -
vaan koko kansan edustajia, heimojen vanhimpia.
Näin termiä käytetään koko Vanhassa testamentissa.
"Koko Israel kerääntyi juhliin Jerusalemissa" ei tarkoita kaikkia,
vaan edustajia kaikista Israelin osista.
Se voi siis tarkoittaa isoa ryhmää, joka edustaa koko kansaa.
Tämä sitoisi sen Ilmestykirjan lukuun 7, jossa -
Jumala pelasti 12000 jokaisesta 12 heimosta suuresta ahdingosta.
Heitän vain tämän idean teille, aion odottaa ja katsoa.
Mutta selvää on, että luku on iso, edustaen kaikkia 12:ta heimoa.
Olen kääntänyt termin alustavasti 'Israel kokonaisuudessaan'.
Niin minä sen muotoilisin.
Tarkoittaako se kaikkia, jotka ovat silloin elossa, -
vai ryhmää, joka edustaa koko kansaa, se jää nähtäväksi.
Kerron sitten kun se on tapahtunut!
Mutta iso joukko se tulee olemaan, toisin kuin nykyinen pieni määrä.
Se tulee olemaan Israel kokonaisuudessaan!
Näettekö mitä on tapahtunut? Tämä vastaa eilisiin kysymyksiinne.
Luvussa 9 Paavali sanoo,
etteivät kaikki israelilaiset kuulu tosi Israeliin, -
tarkoittaen, ettei fyysinen Israel ole Jumalan henkinen Israel.
Näettekö 2 ympyrää: tässä on maallinen Israel, -
ja tässä hengellinen Israel, joiden sydän ja ruumis on ympärileikattu.
Pieni ympyrä on siis ison ympyrän sisällä.
Jännitteitä syntyy siitä, kumpi on nykypäivän Israel.
Unohtakaa tuo kysymys, ja kysykää: kumpi on huomisen Israel?
Vastaus on, että tuo pieni ympyrä on yhtä ison ympyrän kanssa.
Paradoksi ratkeaa.
Jännite syntyy siitä, että haluamme rakastaa ja tukea koko Israelia, -
mutta kaikki eivät kuulu Jumalan Israeliin.
Mutta he tulevat kuulumaan!
Jännitteet laukeavat kun koko Israel pelastuu.
Silloin olemme saaneet vastauksen.
Kysymys johtuu vain pienen ja ison ympyrän välisestä jänniteestä.
Emmekä ole varmoja kumpi on Israel.
Jumalakaan ei ole aivan varma. Hän haluaa kaikki isoon ympyrään.
Hän haluaa kaikkien kuuluvan Hänen Israeliinsa.
Ja jonain päivänä näin tulee käymään.
Ymmärrättekö sanoman?
Jos olisitte lopettaneet lukuun 10, teillä olisi yhä tuo kysymys.
Jännite johtuu siitä, etteivät nuo kaksi ympyrää vielä ole yhtä.
Meidän pitää elää sen kanssa. Enemmistö juutalaisista -
ei ole kääntynyt, mutta Jumala on sitoutunut myös heihin.
Hän on tuonut heidät epäuskoisina takaisin tähän maahan.
He eivät kuulu Hänen Israeliinsa, mutta Hän on sitoutunut heihin.
Hän teki liiton ison ympyrän, maallisen Israelin kanssa.
Mutta Hän haluaa, että heistä tulee hengellinen Israel, -
ja että heidän sydämensä ja ruumiinsa on ympärileikattu.
Jonain päivänä he tulevat olemaan sitä.
Koska elämme huomisessa emmekä tässä päivässä, -
elämme tulevaa mysteeriä, joten meidän tulisi selviytyä -
tästä ristiriidasta. Elämme jännitteiden keskellä.
Kysymme: "Kuka on Israel?", koska kaikki eivät vielä kuulu siihen.
Mutta he tulevat kuulumaan, heillä on mahdollisuus -
olla koko pelastettu Israel ja Jumalan Israel.
Nykytilanteen ja tulevaisuuden välinen jännite -
herättää kysymyksen: Kuka on Israel?
Kristillisessä elämässä on myös tuo jännite:
Onko Jumalan valtakunta tullut vai ei?
Vastaus on sekä että: Se on jo läsnä -
mutta se pitää vielä saattaa täydellisyyteen.
Jokainen kristitty elää nykyhetken ja tulevan välisessä jännitteessä.
Olemme kasvaneet odottaen ruumiimme pelastusta.
Olen vain puoliksi pelastunut!
Ja tämä vanha ruumis on jo tiensä päässä.
Ja minä tulen olemaan 33 vuotta jonain päivänä!
Paavali sanoo, että tulemme Hänen kirkastuneen ruumiinsa kaltaiseksi.
Luuletteko sen olevan vanha vapiseva mies? Ei toki.
Jos se on kuin Hänen ruumiinsa, tulen olemaan taas 33 vuotias.
Tuskin maltan odottaa! 72-vuotiaana sitä ajattelee uuttaa ruumistaan...
Kristitty elää nykyhetken ja tule- van toivon välisessä jännitteessä.
Mutta hänen ajatuksensa ovat tulevassa toivossa.
Jokainen juutalainen, jonka eilen näitte Jerusalemissa, -
on mahdollisesti pelastettu juutalainen.
Kuinka voitte sanoa, että Jumala olisi hylännyt heidät?
Kuinka voitte sanoa, että olemme korvanneet teidät?
Sietää olla varovainen, sillä teidät voidaan leikata pois.
Tilallenne voidaan oksastaa juutalainen oksa.
Koko juutalainen kansa tullaan oksastamaan takaisin -
heidän omaan puuhunsa, omaan runkoonsa, omiin juuriinsa.
Me olemme loisia, jotka elämme juutalaisista juurista.
Saamme elämämme oliivipuusta, joka on Israel.
Siinä mielessä me olemme Israel.
Mielestäni on harhaoppista väittää, että kirkko on uusi Israel.
Kirkko on Jumalan armosta osa vanhaa Israelia.
Aina kun kuulette jonkun väittävän, että kirkko on uusi Israel, -
sanokaa: "Ei, emme ole." Meistä on tullut osa -
vanhaa Israelia, osa tosi Israelia, Jumalan Israelia.
Jumalan armosta olen nyt Aabrahamin poika.
Kuulun tosi Israeliin.
Niin myös ortodoksi-veljeni, jonka tapaan iltapäivällä.
Se on tosi Israel, ja jonain päivänä -
koko Israel tulee olemaan tosi Israel.
On vaikea pitää nämä asiat tasapainossa.
Jotkut kristityt sionistit tekevät ylilyöntejä.
He pitävät koko nykyistä Israelia Jumalan Israelina, noin vaan, -
ilman rajoituksia. Sitä se ei ole. Mutta se tulee olemaan.
Emme siis voi käyttäytyä -
kuin pakanat olisivat korvanneet juutalaiset.
Muutamat oksat ovat korvanneet muutaman oksan - siinä kaikki.
Jonain päivänä heidät oksastetaan takaisin.
Ristiriita piilee siinä, että tällä hetkellä -
he ovat evankeliumin vihollisia. Se tekee kipeää.
He ovat niin kovia ja vihamielisiä kun heille kertoo Messiaasta.
Tai voivat olla. Minusta on kuitenkin väärin, -
että kristityt salaavat uskonsa Jeesukseen Kristukseen -
kun ovat tekemisissä juutalaisten kanssa. Se on virheellinen pelko.
Kävin vierailulla Johannesburgin päärabbin luona.
Hän katsoi minuun terävillä juutalaisilla silmillään.
Vuosisatojen saatossa he ovat oppineet näkemään -
suoraan ihmisten lävitse. Juutalaista ei voi huijata.
Hän kysyi: "Oletko tullut juttele- maan vai aiotko käännyttää minut?"
Mietin, kumman vastauksen hän haluaisi kuulla.
Mutta halusin olla rehellinen. Sanoin, että antaisin mitä tahansa,
jos hän jakaisi uskoni.
Hän vastasi: "Hyvä, nyt voimme puhua."
"Olen kyllästynyt kristittyihin, jotka piilottelevat uskoaan -
ja teeskentelevät käyvänsä vuoropuhelua."
Juutalaiset tietävät, että uskot Jeesuksen, miksi siis salata se?
Mutta se on ristiriitaista, he ovat vihamielisiä evankeliumia kohtaan.
"Heidän vihamielisyytensä on tuonut evankeliumin teille, -
älkää siis ärsyyntykö", sanoo Paavali.
"He ovat silti Jumalle rakkaita, isien tähden."
Aabrahamin, Iisakin ja Jaakobin tähden, jotka ovat yhä elossa.
Heidän tähtensä Jumala rakastaa heitä kaikkia. Muistakaa se.
He voivat vaikuttaa vihamielisiltä teitä kohtaan, -
mutta he ovat Jumalalle rakkaita.
"Jumala ei peruuta lahjojaan eikä antamaansa kutsua." (Room: 11:29)
Kun Jumala antaa lahjoja, Hän ei koskaan ota niitä takaisin.
Kristityt sionistit saavat jatkuvasti kuulla väitteen, -
että UT:ssä ei ole jaettakaan, jonka mukaan maa kuuluu yhä heille.
"Te sionistit viittaatte aina Vanhan testamentin teksteihin."
Vastaan: "Minun Uudessa testamentissani on jae, -
jonka mukaan Jumala ei peruuta lahjojaan.
Mitä olivat Jumalan lahjat patriarkoille, ellei maata?
Se jae yksistään todistaa minulle, että maa kuuluu yhä juutalaisille.
Jumala antoi sen heille.
Nykyään kysytään: "Kenelle tuo maa kuuluu?"
Vastaan aina: "Se kuuluu Jumalalle, koska maailma on Herran."
Toissijaisesti se kuuluu kenelle tahansa Hän antaa sen.
Ja Hän antoi sen juutalaisille, eikä ole ottanut sitä takaisin.
Hänen lahjansa ovat peruuttamattomia.
Hänen kutsunsa on myös peruuttamaton, -
ja Hän kutsui heidät siunaukseksi kaikille maailman kansoille.
Hyväksyvätpä he evankeliumin tai eivät, he ovat siunaus kansoille.
He tuovat rikkautta maailmaan.
Olemme velkaa kaikesta juutalaisille.
Raamattuni on kirjoittanut 39 juutalaista ja 1 pakana.
Ja hän sai sen juutalaisilta, Luukas nimittäin.
Vapahtajani on juutalainen, apostolit ovat juutalaisia.
Uudessa Jerusalemissa, jossa jonain päivänä asun, jos Luoja suo, -
on portteihin kaiverrettu 24 nimeä, jokainen niistä juutalainen.
Puhuin Israelista kerran eräässä anglikaanisessa kirkossa Lontoossa.
Kirkkoherra kertoi, että jumalan- palveluksen ohjelma on aika tiivis.
Hän sanoi: "Haluaisin sinun puhuvan Israelista 2,5 minuutin ajan."
Uskomatonta kyllä, tein sen! Kerroin heille, että tämä oli -
Winston Churchillin vaalipiiri, ulkopuolella on hänen patsaansa.
Winston Churchill oli sionisti. Hän vastusti vuoden 1939 julistusta.
Hän oli juutalaisten puolella toukokuuhun 1945 asti.
Sitten hän kirjoitti kauhean kirjeen Chaim Weitzmanille, -
joka oli tämän maan 1. presidentti ja sionistien johtaja.
"En halua enää olla tekemisissä teidän juutalaisten kanssa."
Kaksi viikkoa myöhemmin hänet oli pantu viralta.
Kuusi pääministeriä on kadonnut politiikan näyttämöltä -
pian sen jälkeen kun ovat rikkoneet lupauksensa Israelille.
Neville Chamberlain, Winston Churchill, Anthony Eden, -
aina James Callahaniin asti.
Kerroin tämän puhuessani parlamentin alahuoneelle.
Kansanedustajat olivat raivoissaan! Mutta se on totta.
Kerroin siis tämän 2,5 minuutissa.
Hyvin pukeutunut mies tuli luokseni jälkeenpäin.
"Olen kirkonisäntä." Hän oli hyvin sotilaallinen mies.
"Omalaatuisia ihmisiä nuo juutalaiset, eikö vain?"
"Toimin pankkiirina Cityssä, ja tapaan työssäni usein juutalaisia."
"Omituisia ihmisiä." "Millä tavoin?" kysyin häneltä.
"He ovat niin tunteellisia!" vastasi tämä jäyhä britti.
Pyysin Herralta viisaita sanoja...
Sanoin miehelle: "Tiesittekö, että mitä enemmän olette -
Jeesuksen kaltainen, sitä enemmän olette juutalainen?"
Hän ei ollut koskaan ajatellut Jeesusta juutalaisena!
Hän seisoi siinä kuin iskun saaneena. Minä odotin hiljaa.
Ja sitten kyyneleet alkoivat valua ja hän itki. Se kosketti häntä.
- Naapuriini muutti äskettäin juutalainen, hän sanoi.
- Teillähän on tänään tapaaminen juutalaisille kirjastossa?
- Kyllä vain. - Voi kun naapurini voisi tulla.
- No kutsu hänet! - En voi, meitä ei ole esitelty.
- Sitä paitsi en itse pääse mukaan, kuinka voin kutsua ventovieraan, -
jos en itse voi tulla mukaan?
- Rukoilen että teet niin. Jumala, auta tätä miestä -
kutsumaan naapurinsa tähän tapaamiseen. Aamen.
Olin lounaalla kirkkoherran kanssa, ja kesken kaiken puhelin soi.
Kun vastasin, ääni toisessa päässä sanoi: "Hän tulee, hän tulee!"
Ja tämä mies väitti juutalaisia omituisiksi ja tunteellisiksi!
Mitenköhän päädyin tähän?
Nyt käännymme Israelin Jumalan puoleen ja palvomme Häntä.
Hän suunnitteli tämän kaiken. Oi, mikä Jumala!
Hän haluaa yhteyden jokaiseen ihmiseen armon välityksellä.
Hän ei halua olla yhteydessä ihmisiin, jotka ovat omahyväisiä, -
jotka pitävät itseään tarpeeksi hyvänä Hänelle, -
jotka katsovat ansaitsevansa tämän suhteen.
Hän ei halua olla tekemisissä heidän kanssaan, -
vaan ihmisten, jotka ovat kiitollisia Hänen armostaan.
Se on Hänen valintansa ja Hänen vapautensa.
Hän ei pidä omahyväisistä ihmisistä, jotka sanovat:
"Kiitos, etten ole kuin muut. Paastoan kahdesti viikossa -
ja maksan kymmenykset kaikesta."
Puhuin ortodoksisessa synagogassa 1,5 vuotta sitten.
Aiheena oli holokaustin merkitys juutalaisille ja kristityille.
Lopetettuani eräs mies rukoili tuolla tavoin:
"Herra, kiitos että olen harras ja kuuliainen juutalainen."
Se oli outoa, suoraan kuin Jeesuksen vertauskuvasta.
Eräs mies sanoi: "Herra, ole armollinen."
"Tuo mies kuului rikollisten suojelujärjestöön."
"Hän oli veronkerääjä, mafian mies. Herra, ole armollinen."
Jeesus sanoi: "Hän lähti kotiinsa vanhurskaana."
En pidä sanasta vanhurskauttaminen, se on liian akateeminen.
Pidän slangi-ilmauksesta: "Jumala sanoi et toi heppu on ihan ok!"
Kuvittelen veronkerääjän menevän kotiinsa, ja vaimon kysyvän:
- Oliko töissä hyvä päivä? - En ollut töissä vaan temppelissä.
- Mitä? Kiristätkö pappiakin? - Ei, olin rukoilemassa.
- Sinä, rukoilemassa? Et ole koskaan rukoillut.
- Kyllä, olin rukoilemassa. - Luuletko, että Hän kuuli sinut?
- Hän kuuli. Elämäni tulee muuttumaan.
Jokainen, joka pyytää armoa Jumalalta, saa sen.
Tämä on Hänen suuri suunnitelmansa:
Hän osoittaa ensin armoa pakanoille juutalaisten hylkäämisen kautta.
Sitten Hän osoittaa armoa kaikille juutalaisille, -
kun nämä ovat hyväksyneet pakanat. Mikä suunnitelma!
Vain Jumala voi keksiä tuollaista. Hän haluaa armahtaa kaikki.
Hän armahtaa pakanat juutalaisten vuoksi, -
ja juutalaiset pakanoiden vuoksi. Hän haluaa armahtaa kaikki ihmiset.
Mikä armollinen Jumala meillä onkaan.
Se on Hänen historiallinen suunnitelmansa, ja niin Hän tekee,
ja Hän tulee saavuttamaan päämääränsä täydellisesti.
Ei siis mikään ihme, että Paavali päättää luvun Jumalan ylistykseen.
Hän kertoo Jumalasta 3 asiaa:
Jumala on viisaampi kuin me. Hän on tutkimaton.
Miten Hän suunnittelee asiat ja toteuttaa ne käytännössä, -
menee ajattelukykymme yli. Voimme kyllä ymmärtää Häntä, -
mutta emme olisi itse koskaan keksineet sellaista.
Mutta käsitämme suunnitelman osoittaa armoa juutalaisille -
ja pakanoille toistensa kautta. Ihmeellinen suunnitelma!
Jumalaan ei voi vaikuttaa. Kuka Häntä voisi neuvoa?
Kuka Hänelle voisi sanoa, miten asiat pitää hoitaa?
Tai ehdottaa parempaa suunnitelmaa?
Kuka voisi antaa Hänelle lahjuksia, Jumalaa ei voi lahjoa.
Eräs lempijakeeni kuuluu: (Ps. 50:12)
"Jos minun olisi nälkä, en sanoisi sitä sinulle."
Eikö olekin ihanaa! Se jatkuu: "Sillä minun on koko maanpiiri, -
kaikki mitä on." Tuo on niin hyvin sanottu:
"Jos minun olisi nälkä, en sanoisi sitä sinulle."
Se osoittaa minulle paikkani!
Jos luulet voivasi tehdä Jumalalle palveluksen, unohda se!
Voit unohtaa lahjukset. Voit unohtaa kaupankäynnin.
Hän on älykkyytemme, vaikutusvaltamme -
ja itsenäisyytemme yläpuolella.
Luulemme pärjäävämme ilman Häntä, pötyä! Hän on Luoja!
Jokainen luontokappale on riippuvainen Hänestä.
Ja me luulemme selviävämme yksin. Ylistetty olkoon Herra!
Ja niin Paavali tekee: "Hänestä, hänen kauttaan ja häneen on kaikki.
Hänen on kunnia ikuisesti. Aamen."
Suomennos: Mervi Laiho
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 720A